stanford-oval/wikipedia huggingface dataset:
רון שחר (חוקר)
פרסומים > מאמרים נבחרים

Mario Mikulincer, Ron Shachar, Is Storytelling Ability Related to the Sense of Meaning in Life?
Cutright, Keisha, Tülin Erdem, Gavan J. Fitzsimons and Ron Shachar, Finding Brands and Losing Your Religion, Journal of Experimental Psychology: General, 143(6), 2014, pp. 2209-2222
MJ Lovett, R Peres, R Shachar, On brands and word of mouth, Journal of marketing research 50 (4), 2013, pp, 427-444
BN Anand, R Shachar, Advertising, the matchmaker, The RAND Journal of Economics 42 (2), 2011, pp. 205-245
BN Anand, R Shachar, Brands as beacons: A new source of loyalty to multiproduct firms, Journal of marketing Research 41 (2), 2004, pp. 135-150
Alan S. Gerber, Donald P. Green, Ron - Shachar, Voting May Be Habit‐Forming: Evidence from a Randomized Field Experiment, American Journal of Political Science 47(3), 2003, pp. 540 - 550 doi:10.1111/1540-5907.00038
Ronald Goettler, Ron Shachar, Spatial Competition in the Network Television Industry, The RAND Journal of Economics 32(4), 2001, pp. 624-56 doi:10.2139/ssrn.275025
Ron Shachar and Barry Nalebuff, Follow the Leader: Theory and Evidence on Political Participation, The American Economic Review, Vol. 89, No. 3, 1999, pp. 525-547
פרסומים > ראיונות וידאו

שיווק 3.0 // למה תרצו שהמותג שלכם יהיה מותג זהות?, סרטון  באתר יוטיוב (אורך: 6:47)
שיווק 3.0 // זורקים את אלוהים - לטובת נעלי אדידס, סרטון  באתר יוטיוב (אורך: 6:22)
שיווק 3.0 // מפה לאוזן: כך תדאג שידברו עליך, לא רק דרך רשתות חברתיות, סרטון  באתר יוטיוב (אורך: 6:50)
שיווק 3.0 // האם פרסום חיובי יכול להזיק, סרטון  באתר יוטיוב (אורך: 6:05)
שיווק 3.0 // למה תרצו שהמותג שלכם יהיה מותג זהות?, סרטון  באתר יוטיוב (אורך: 6:47)
חיים אישיים

שחר היה בעברו נשוי לפרופסור עידית שחר ממכון ויצמן, ולהם שני ילדים, כיום בזוגיות עם טל רז ולהם ילדה.
Lalisa

Lalisa (מעוצב: LALISA; בעברית: לאליסה) הוא אלבום הסינגל הראשון של זמרת הקיי-פופ התאילנדית ליסה. אלבום הסינגל יצא לאור ב-10 בספטמבר 2021, על ידי חברות התקליטים ואינטרסקופ רקורדס ו-YG אנטרטיינמנט. מתוך אלבום הסינגל יצא הסינגל המוביל "Lalisa".
רקע והפקה

ב-2 ביוני 2020 הודיעה חברת התקליטים YG אנטרטיינמנט כי רוזה תוציא את אלבום הסינגל הראשון שלה בשנת 2020, לאחר שהוציאה כחלק מבלאקפינק את אלבום הבכורה שלה בשפה הקוריאנית, The Album. ב-30 בדצמבר 2020, בריאיון עם Osen, נחשף כי הצילומים לקליפ הבכורה שלה יחלו באמצע ינואר 2021. ב-25 בינואר 2021 הועלה לערוץ היוטיוב הרשמי של בלאקפינק טיזר בן 34 שניות ששמו "בקרוב בקרוב", אשר הציג את רוזה שרה שיר שטרם יצא לאור.
רוזה היא חברת הלהקה השנייה מבלאקפינק שהוציאה אלבום סינגל, כשהקודמת לכך הייתה ג'ני עם "Solo" בשנת 2018. לאחר שרוזה וג'ני הוציאו את אלבומי הסינגל שלהן, הוחלט כי ליסה תהיה הבאה בתור וב-22 באוגוסט 2021 פרסמה ליסה פוסט רשמי אודות אלבום סינגל חדש שהיא הולכת להוציא. ב-27 באוגוסט נחשף שלסינגל המוביל מתוך אלבום הסינגל ייקראו "Lalisa", על שמה. אלבום הסינגל, Lalisa, כלל גם את שיר הנושא מתוכו וגם את השיר "Money".
רשימת רצועות

| Lalisa> מס' | Lalisa> שם | Lalisa> כותב(ים) | Lalisa> משך | Lalisa>  | Lalisa>  | Lalisa>  | Lalisa>  | Lalisa>  | Lalisa>  |
| --- | --- | --- | --- | --- | --- | --- | --- | --- | --- |
| 1. | Lalisa  | טדי פארק, בקו בום | 3:20 |  |  |  |  |  |  |
| 2. | Money  | בקו בום, וינס | 2:48 |  |  |  |  |  |  |
| משך כולל: | משך כולל: | משך כולל: | 6:08 |  |  |  |  |  |  |
| Lalisa — תקליטור (רצועות בונוס)> מס' | Lalisa — תקליטור (רצועות בונוס)> שם | Lalisa — תקליטור (רצועות בונוס)> משך | Lalisa — תקליטור (רצועות בונוס)>  | Lalisa — תקליטור (רצועות בונוס)>  | Lalisa — תקליטור (רצועות בונוס)>  | Lalisa — תקליטור (רצועות בונוס)>  | Lalisa — תקליטור (רצועות בונוס)>  | Lalisa — תקליטור (רצועות בונוס)>  | Lalisa — תקליטור (רצועות בונוס)>  |
| --- | --- | --- | --- | --- | --- | --- | --- | --- | --- |
| 1. | Lalisa  | 3:20 |  |  |  |  |  |  |  |
| 2. | Money  | 2:48 |  |  |  |  |  |  |  |
| משך כולל: | משך כולל: | 12:16 |  |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  קוריאה הדרומית | סירקל צ'ארט | 1 |
נתוני מכירות

| מקום | תארים | מכירות |
| --- | --- | --- |
| סין (QQ Music) | — | 564,940 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 10 בספטמבר 2021 | הזרמת מוזיקה • הורדה דיגיטלית • תקליטור | אינטרסקופ • YG |  |
| יפן | 2 באוקטובר 2021 | מקסי סינגל | אינטרסקופ • YG |  |
| ארצות הברית | 12 בנובמבר 2021 | תקליטור | אינטרסקופ • YG |  |
| קוריאה הדרומית | 27 בדצמבר 2021 | תקליט | אינטרסקופ • YG |  |
הערות שוליים

1 2 3  LALISA - Single by LISA (באנגלית אמריקאית), נבדק ב-2021-09-19
1 2 3  YG SELECT, YG SELECT (בקוריאנית)
1 2  LALISA【CD MAXI】 | LISA from BLACKPINK | UNIVERSAL MUSIC STORE, UM (ביפנית)
1 2  LALISA【CD MAXI】 | LISA from BLACKPINK | UNIVERSAL MUSIC STORE, UM (ביפנית)
1 2  LISA - 'LALISA' M/V, נבדק ב-2021-09-19
↑  [공식입장 YG 블랙핑크, 로제·리사·지수 솔로곡 낸다…9월 정규앨범 이후 순차 발표], mydaily.co.kr, ‏2020-06-01
↑  Y. G. Ent, YG, “ROSÉ·LISA·JISOO Will Release Solo Tracks… Will Start Releasing in Sequential Order After the Release of BLACKPINK’s Full-Length Album in September”, YG LIFE (באנגלית אמריקאית)
↑  [단독 블랙핑크 로제, 드디어 솔로출격..1월중순 뮤비 촬영 ‘콘서트+앨범준비 열일’], n.news.naver.com (בקוריאנית)
↑  Blackpink's Rosé Teases Her Solo Music Ahead of Their Livestream Concert, Billboard (באנגלית)
↑  BLACKPINK’s Rosé to drop debut solo album next week | NME, NME | Music, Film, TV, Gaming & Pop Culture News, ‏2021-03-02 (באנגלית בריטית)
↑  BLACKPINK's Rosé Reveals Solo Debut Release Date, Title & First Single, Billboard (באנגלית)
↑  QQ音乐-千万正版音乐海量无损曲库新歌热歌天天畅听的高品质音乐平台！, y.qq.com
↑  LISA首张个人专辑上线, zhuanjistatic.kugou.com
↑
"LALISA GOLD BOX SET". BLACKPINK | SHOP. Universal Music Group. נבדק ב-12 בספטמבר 2021. {{cite web}}:  (עזרה)
"LALISA BLACK BOX SET". BLACKPINK | SHOP. Universal Music Group. נבדק ב-12 בספטמבר 2021. {{cite web}}:  (עזרה)
↑  "LISA FIRST SINGLE VINYL LP LALISA [LIMITED EDITION]" (בקוריאנית). YG. נבדק ב-10 בספטמבר 2021 – via YG SELECT. {{cite web}}:  (עזרה)
| ליסה |
| --- | --- | --- |
| אלבומי סינגל | Lalisa |  |
| סינגלים | "Lalisa" • "SG" • "Money" |  |
| ערכים קשורים | אינטרסקופ רקורדס • בלאקפינק • YG אנטרטיינמנט |  |
| --- | --- |
בקרת זהויות :  MusicBrainz release group: 073b51b3-cab1-434e-a84e-d182b0de406e
סאמר ווקר

| --- | --- |

ווקר בהופעה, 2019
 לידה:  11 באפריל 1996 (בת 28) אטלנטה, ארצות הברית 
 שם לידה:  Summer Marjani Walker 
 מוקד פעילות:  ארצות הברית 
 תקופת הפעילות:  מ-2018 
 מקום לימודים:  North Springs High School 
 סוגה:  R&B
 שפה מועדפת:  אנגלית 
 חברת תקליטים:  אינטרסקופ רקורדס, LVRN 
 www.summerwalkermusic.com
 פרופיל ב-IMDb
 חתימה:  
 
סאמר מרג'אני ווקר (באנגלית: Summer Marjani Walker; נולדה ב-11 באפריל 1996) היא זמרת-יוצרת אמריקאית.
קריירה מוזיקלית

באוקטובר 2018, הוציאה ווקר את המיקסטייפ הראשון שלה שיצא באופן מסחרי, "Last Day of Summer", אשר נתמך על ידי הסינגל "Girls Need Love", שזכה בתואר פלטינה כפולה ואף זכה לרמיקס בהשתתפות הראפר דרייק. מיקסטייפ הגיע בשיאו למקום ה-25 במצעד אלבומי ה-R&B/היפ-הופ וזכה לשבחים רבים מהמבקרים.
בינואר 2019, הוציאה את מיני-אלבום הבכורה שלה, "Clear". האלבום הגיע למקום ה-23 במצעד אלבומי ה-R&B/היפ-הופ. בהמשך השנה, זכתה להשתתף בתוכנית "אפל מיוזיק: הבא".
באוקטובר 2019, הוציאה את אלבום הבכורה שלה, "Over It". האלבום נתמך על ידי הסינגל הראשי מתוכו, "Playing Games", אשר זכה במעמד פלטינה מטעם איגוד תעשיית ההקלטות האמריקאי. האלבום עצמו הגיע בשיאו למקום הראשון במצעד אלבומי ה-R&B/היפ-הופ, זכה לשבחים רבים מהמבקרים ואף הוכתר כ"אלבום פלטינה" על ידי איגוד תעשיית ההקלטות האמריקאי.
בפברואר 2020, התארחה ברמיקס לשירו של ג'סטין ביבר, "Yummy". באותה השנה, נבחרה לבצע את השיר "I'm Gonna Love You Just a Little More Baby", במסגרת פסקול הסרט "ציפורי הטרף: והארלי קווין המהממת", Birds of Prey: The Album.
ב-4 באוגוסט 2023 הוציאה את הסינגל "Good Good" עם 21 סבאג' ואשר.
דיסקוגרפיה > אלבומי אולפן

2019: Over It
2021: Still Over It
2025: Finally Over It
דיסקוגרפיה > מיני-אלבומים

2019: Clear
2020: Life on Earth
2023: Clear 2: Soft Life
דיסקוגרפיה > מיקסטייפים

2018: Last Day of Summer
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס גראמי | אלבום ה-R&B הטוב ביותר | Clear 2: Soft Life (EP) | מועמדות |  |
| 2024 | פרס המוזיקה של iHeartRadio | שיתוף הפעולה הטוב ביותר | "Good Good" (עם אשר ו-21 סבאג') | מועמדות |  |
| 2024 | פרס המוזיקה של iHeartRadio | שיר ה-R&B של השנה | "Good Good" (עם אשר ו-21 סבאג') | מועמדות |  |
| 2024 | פרס ה-BET | קליפ השנה | "Good Good" (עם אשר ו-21 סבאג') | מועמדות |  |
| 2024 | פרס ה-BET | שיתוף הפעולה הטוב ביותר | "Good Good" (עם אשר ו-21 סבאג') | מועמדות |  |
| 2024 | פרס הווידאו קליפים של MTV | ה-R&B הטוב ביותר | "Good Good" (עם אשר ו-21 סבאג') | מועמדות |  |
הערות שוליים

↑  Summer Walker Officially Arrives With "Last Day Of Summer" Project, HotNewHipHop (באנגלית)
↑  5 Times We Fell In Love With Summer Walker on Her ‘Last Day of Summer’ Debut / Ones To Watch, Ones To Watch
↑  Summer Walker, Billboard
↑  TV News Desk, Summer Walker Named the First Apple Music Up Next Artist of 2019, BroadwayWorld.com (באנגלית)
↑  ratedrnbcom, ratedrnbcom, Summer Walker Releases New Song ‘Playing Games’, Rated R&B, ‏2019-08-23 (באנגלית)
1 2  Gold & Platinum, RIAA (באנגלית)
↑  SUMMER WALKER, SUMMER WALKER - IAMSUMMERWALKER, IAMSUMMERWALKER, ‏2020T21:13 (באנגלית)
↑  Birds Of Prey - OST, Clash Magazine (באנגלית)
↑  Trace William Cowen, 21 Savage and Summer Walker Join Usher on “Good Good”, Complex (באנגלית אמריקאית)
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  2024 iHeartRadio Music Awards: See The Full List Of Winners, iHeart (באנגלית)
↑  BET Awards 2024: See The Full Winners List, BET (באנגלית)
↑  Dan Heching, MTV VMAs 2024: See who won, CNN, ‏2024-09-12 (באנגלית)
| 0 | 1 | 2 |
| --- | --- | --- |
| הקודם: 2016: מייגן טריינור | פרס מובילת המצעדים של בילבורד  2022: סאמר ווקר | הבא: 2023: קים פטרס |
| --- | --- |
בקרת זהויות :  BnF: cb179150990 (data)  GND: 125512623X  ISNI: 0000 0004 7561 4808  LCCN: no2020006158  MusicBrainz: 9167f739-da47-4495-9d63-9c13b40114ac  VIAF: 2329157952108865600009   WorldCat (עם VIAF): 2329157952108865600009
בוריס פולק

| --- | --- |
אין תמונה חופשית
 לידה:  15 ביולי 1954 (בן 70) קישינב, ברה"מ 
 מידע כללי
 שם לידה:  Бори́с По́ляк 
 מדינה:  מולדובה, ישראל 
 השכלה:  Kazakh National Pedagogical University 
 מספר צאצאים:  2 
 ספורט
 ענף ספורט:  קליעה, ירי ספורטיבי 
 הישגים
 פרסים והוקרה:  מאסטר מוסמך לספורט של ברית המועצות 
 
בוריס פולק (ברוסית: Бори́с И́горевич По́ляк; נולד ב-15 ביולי 1954) הוא קלע ישראלי, שיאן ואלוף עולם, אלוף אירופה וקלע אולימפי לשעבר.
ביוגרפיה

פולק נולד וגדל בקישינב בברית המועצות (כיום, במולדובה). בשנת 1992 עלה לישראל מאלמטי שבקזחסטן.
בשנת 1994 הוכתר כאלוף עולם, לאחר שסיים ראשון במקצוע רובה האוויר באליפות העולם שהתקיימה במילאנו, איטליה, תוך שהוא קובע שיא עולם חדש (694.1 בסיום הפיינל).
באותה שנה זכה גם באליפות אירופה בקליעה, וכן זכה בגביע העולם שהתקיים גם הוא במילאנו, שם קבע תוצאה של 695.2, תוך שהוא קובע שיא עולם נוסף.
נוסף על כך, ניצח פולק באליפות ברית המועצות 12 פעמים, זכה בפעמיים נוספות בגביע העולם וכן היה אלוף ישראל שבע פעמים (בפעם האחרונה בשנת 2016, במקצוע 60 שכיבה).
ייצג את ישראל באולימפיאדת אטלנטה (1996), שם התחרה בשלושה מקצועות: רובה אוויר, רובה 60 שכיבה וכן רובה קליבר זעיר בשלושה מצבים.
כיום מאמן פולק במועדון הקליעה אשקלון.
פולק מתגורר באשקלון. אב לשתי בנות.
הערות שוליים

↑  עמוד ספורט אשקלון, בפייסבוק
↑  בוריס פולק, באתר sports reference
מבצע ליטני

טור נגמ"שי M-113 צה"לי בתנועה בכפר לבנוני במהלך מבצע ליטני (15 במרץ 1978)
ראש אמ"ן שלמה גזית וקציניו במהלך מבצע ליטני, במוצב הצפוני ליד ראש הנקרה, אפריל 1978
מבצע ליטני (בכינויו הצבאי "אבי החכמה") הוא מבצע צבאי, שנערך מ-14 במרץ עד 21 במרץ 1978, שבו חדר צה"ל לאזור הדרומי של לבנון עד נהר הליטני, והחזיק בשטח זה במשך כשלושה חודשים, עד נסיגתו חזרה לגבול הבין-לאומי. מטרת המבצע הייתה לפגוע בתשתיות ארגוני הטרור הפלסטינים בדרום לבנון, ובכך להפחית את פעילותם כנגד מדינת ישראל ואזרחיה. המבצע היה חלק ממלחמת האזרחים בלבנון.
הרקע למבצע > ארגוני הטרור הפלסטיניים בדרום לבנון

בסוף שנות ה-60 של המאה ה-20 החלו ארגוני הטרור הפלסטיניים ובמיוחד אש"ף, לקיים פעילות מאורגנת במחנות אימונים שהקימו בדרום לבנון, והשתמשו במחנות אלו כבסיס לפעולות טרור נגד ישראל. תהליך זה הואץ בעקבות דחיקתם של הארגונים הפלסטינים מירדן בעקבות אירועי ספטמבר השחור ב-1970. במהלך שנות ה-70 בוצעו פעולות טרור רבות נגד מטרות ישראליות, פעולות שמבצעיהן יצאו מלבנון. פיגוע כביש החוף (שכונה גם "אוטובוס הדמים"), שהיה ב-11 במרץ 1978 ובו נרצחו 35 ישראלים בלב ישראל, הביא את ממשלת ישראל להחלטה לבצע פעולה צבאית שתביא לתוצאות ממשיות במלחמה נגד ארגוני הטרור הפלסטינים בדרום לבנון.
הרקע למבצע > ההתקרבות בין ישראל ובין הנוצרים בלבנון

במקביל להתחזקות הארגונים הפלסטינים בלבנון, חלה התקרבות בין ישראל ובין הנוצרים בלבנון. בזמן מלחמת האזרחים בלבנון שהתרחשה בשנים 1975–1976, הפעילה ישראל את מדיניות הגדר הטובה והחלה לספק נשק ולאמן כוחות של נוצרים לבנונים, אם כי במידה מוגבלת. כניסת סוריה ללבנון בסיום מלחמת האזרחים לוותה בהסכמה סורית-ישראלית שהכוחות הסוריים לא יעברו את נהר הליטני.
ממשלת ישראל השמונה עשרה בראשות הליכוד, שעלה לשלטון במאי 1977, הידקה את שיתוף הפעולה עם הנוצרים שבדרום לבנון והפכה אותו לגלוי, במטרה לבלום התקרבות הארגונים הפלסטינים לגדר הגבול עם ישראל. ב-2 במרץ 1978 פשט כוח של אש"ף על הכפר מרון א-ראס הסמוך לגבול עם ישראל, והצליח להשתלט על כלי נשק וכלי רכב שסופקו לנוצרים על ידי צה"ל. ישראל הייתה מעוניינת להוכיח לבני בריתה הנוצרים כי היא מחויבת להגנתם ולא תשלים עם פעולות מסוג זה.
מהלך הלחימה > חיל האוויר במבצע

על פי מפקד חיל האוויר, האלוף דוד עברי, לחיל האוויר היו שתי מטרות עיקריות במבצע: תקיפת מטרות שאליהן כוחות היבשה אינם יכולים להגיע, והשתלבות בלוחמת היבשה והגשת סיוע.
פעולותיו של חיל האוויר הישראלי במהלך המבצע כמעט ולא נתקלו בהתנגדות, שכן הסורים נמנעו מהתערבות בלחימה, ומערכות הנ"מ פעלו בצורה מוגבלת [דרוש מקור], שלא כמו במלחמת יום הכיפורים, והטייסים הישראלים היו חופשיים מחשש להפעלת סוללות טילים. בשל כך, יכול היה חיל האוויר הישראלי להגיש סיוע רב לכוחות היבשה. במהלך המבצע, פעל חיל האוויר כ"עמוד אש" שהתקדם לפני כוחות היבשה, וכך חסך אבדות רבות. במקביל, פעלו כוחות האוויר כנגד המחבלים שפתחו בהפגזות על יישובי הגליל. במהלך המבצע, פגע חיל האוויר במחסני תחמושת, ובארבעה נמלים ובסיסים ימיים.
כמו כן, מטוסי ה-F-15 איגל של חיל האוויר פעלו במבצע ליטני לראשונה, כאשר מטרתם הייתה למנוע התערבות של חיל האוויר הסורי, ולבצע פטרול וכוננות בלבד.
במהלך המבצע, הוטלו מן האוויר מאות טונות של פצצות, וחיל האוויר ביצע 323 גיחות לתקיפה, ומאות גיחות קרב.
מהלך הלחימה > אירועים בתקופת הנסיגה

עם סיום המבצע, ב-5 באפריל, שישה חיילים ואזרח יצאו עם רכב לטיול, עברו את המחסומים שהציבו חיילי צה"ל באופן מכוון ונכנסו לשטחים שלא בשליטת צה"ל. בהתקלות עם מחבלים נהרגו 4 מהחיילים, חייל ואזרח הצליחו להמלט, אך חייל המילואים אברהם עמרם נשבה, ושוחרר מאוחר יותר בעסקת שבויים עם ארגון החזית העממית לשחרור פלסטין - המפקדה הכללית. בעקבות כך הודח מפקד גדוד 202 סא"ל שבתאי פולג, ותא"ל אורי שמחוני הצליח לשכנע את הרמטכ"ל לחזור בו מכוונתו להדיח גם את מח"ט הצנחנים אמנון ליפקין-שחק.
תוצאות המבצע

כתוצאה מהמבצע נוצרה מציאות חדשה בדרום לבנון. אש"ף נדחק אל מעבר לנהר ליטני ונוצרו שני בלמים שנועדו למנוע ממנו את החזרה אל הגבול עם ישראל. הבלם הראשון היה כניסת כוח ההתערבות הבינלאומי מטעם האו"ם, יוניפי"ל (UNIFIL - UN Interim Force in Lebanon, כוח האו"ם הזמני בלבנון). הכוח הוקם בעקבות החלטה 425 של מועצת הביטחון של האו"ם שהתקבלה ב-19 במרץ ושקראה לנסיגה מלאה של ישראל מלבנון, והתייצב על קו הגבול שנודע מאז בשם "הקו הכחול". הבלם השני היה המובלעת שנוצרה בדרום לבנון ושנשלטה על ידי המיליציות הנוצריות בראשותו של סעד חדאד. מיליציות אלו קיבלו חיזוק משמעותי לאחר מבצע ליטני, הן בציוד והן בהיקף האימונים, דבר שהפך אותם לצבא חצי סדיר שכונה בשם צבא לבנון החופשית ובהמשך שינה את שמו לצד"ל – צבא דרום לבנון.
תוצאת לוואי נוספת של המבצע אפשר לראות בשינוי במדיניות הסורים שפנו כנגד הנוצרים בלבנון, דבר שהביא לשרשרת אירועים ב-1981 וב-1982 שגררו בסופו של דבר את פתיחת מבצע שלום הגליל.
ישראל ספגה פרסום עולמי שלילי בשל פגיעה באזרחים בזמן הלחימה, ויוחסה לה גם האחריות ליצירת זרם של 200 אלף פליטים, רובם שיעים, שנסו צפונה לכיוון ביירות.
לצה"ל היו 18 הרוגים, 113 פצועים, 4 חיילים נוספים נהרגו וחייל אחד, אברהם עמרם, נשבה במהלך חודשי הנסיגה, תמורתו שוחררו 76 מחבלים שפוטים ובהם רימה טנוס, מחוטפי מטוס סבנה. לארגוני הטרור הפלסטינים היו כ-300 הרוגים.
שתי פרשיות של הרג שבויים התרחשו במהלך המבצע. במקרה אחד, סגן דניאל פינטו, עינה ורצח בחניקה ארבעה כפריים לבנוניים והשליך את גופותיהם לבאר מים. הוא הועמד לדין באשמת רצח שבויים ונגזרו עליו 8 שנות מאסר. הרמטכ"ל רפאל איתן המתיק את העונש לשנתיים מאסר. במקרה השני, הורשע סגן-אלוף אריה שדה בהריגת שבוי. הודות לחנינה של הרמטכ"ל ושל נשיא המדינה נקצב עונשו ל-8 חודשי מאסר.
מפקדי כוחות צה"ל במבצע ליטני

| מפקדי כוחות צה"ל במבצע ליטני> תפקיד | מפקדי כוחות צה"ל במבצע ליטני> שם | מפקדי כוחות צה"ל במבצע ליטני>  | מפקדי כוחות צה"ל במבצע ליטני>  |
| --- | --- | --- | --- |
| ראש המטה הכללי | מרדכי גור |  |  |
| סגן ראש המטה הכללי | רפאל איתן |  |  |
| מפקד חיל האוויר | דוד עברי |  |  |
| מפקד חיל הים | מיכאל ברקאי |  |  |
| אלוף פיקוד הצפון | אביגדור בן-גל |  |  |
| מפקד חטיבת חי"ר 1 (גולני) | אמיר ראובני |  |  |
| מפקד סיירת גולני | אסף שלגי |  |  |
| מפקד חטיבת חש"ן 7 | יוסי בן-חנן |  |  |
| מפקד חטיבת צנחנים 35 | אמנון ליפקין-שחק |  |  |
| מפקד חטיבת חש"ן 188 | יום-טוב תמיר |  |  |
| מפקד חטיבה מרחבית 300 | ישעיהו ארז |  |  |
| מפקד חטיבה מרחבית 769 | יאיר עוגן |  |  |
| מפקד חטיבת ביסלמ"כ 772 | יצחק מרדכי |  |  |
לקריאה נוספת

בעז זלמנוביץ, הדרך צפונה – מבצע "ליטני", צה"ל - המחלקה להיסטוריה, 2023
יהודה ואלך ואריה יצחקי (עורכים) אטלס כרטא לתולדות מדינת ישראל, עשור שלישי, הוצאת כרטא, 1983, מפות 149–151
אורי שמחוני, "לוייתן לבן", הוצאת גלורי, 2006, עמודים 91–92.
ביאורים

↑  משמאל לימין: משופם בכובע מצחיה סא"ל שלמה איליה קמ"ן פיקוד צפון; אלוף אביגדור בן גל מפקד פיקוד הצפון; תא"ל אורי אור מפקד אוגדה 36; הרמטכ"ל רא"ל מרדכי גור; ראש אגף התכנון אלוף נתי שרוני; מאחוריו מוסתר (חצי פנים) תא"ל אמיר דרורי רמ"ח מבצעים.
הנץ ממלטה

ערך זה עוסק בסרט. אם התכוונתם לטייס שזהו כינויו, ראו .
| --- | --- |

כרזת הסרט
 מבוסס על:  הספר "הנץ ממלטה" מאת דשיל האמט
 בימוי:  ג'ון יוסטון 
 הופק בידי:  האל ואליס 
 תסריט:  ג'ון יוסטון
 עריכה:  תומאס ריצ'רדס 
 שחקנים ראשיים:  המפרי בוגרט מרי אסטור גלדיס ג'ורג' פיטר לורה ברטון מקליין לי פאטריק סידני גרינסטריט
 מוזיקה:  אדולף דויטש 
 צילום:  ארתור אדסון 
 מדינה:  ארצות הברית 
 חברת הפקה:  האחים וורנר, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  3 באוקטובר 1941
 משך הקרנה:  101 דק' 
 שפת הסרט:  אנגלית 
 סוגה:  סרט פשע, סרט חיפוש מטמון, סרט מבוסס יצירה ספרותית, פילם נואר, סרט בלשי, סרט דרמה 
 מקום התרחשות:  סן פרנסיסקו 
 תקציב:  375,000‏$
 הכנסות באתר מוג'ו:   maltesefalcon
 פרסים:  3 מועמדויות לפרס אוסקר
 דף הסרט ב־IMDb
 
הנץ ממלטה (באנגלית: The Maltese Falcon) הוא סרט אמריקאי משנת 1941 של האחים וורנר, המבוסס על הרומן "הנץ ממלטה" מאת דשיל האמט. סרט זה הוא רימייק של סרט באותו השם משנת 1931. התסריט לסרט נכתב על ידי במאי הסרט ג'ון יוסטון ומככבים בו המפרי בוגרט, מרי אסטור, גלדיס ג'ורג' ופיטר לורה. הסרט, שהיה סרט הבכורה של יוסטון כבמאי, היה גם מועמד לשלושה פרסי אוסקר.
עלילת הסרט מתארת את סיפורו של בלש פרטי בסן פרנסיסקו, המתמודד עם שלושה הרפתקנים חסרי מצפון אשר מתחרים זה בזה על מנת להשיג לידיהם פסלון המוכר בשם "הנץ ממלטה".
שם הסרט בעברית "הנץ ממלטה" הוא תרגום שגוי של המילה "Falcon" שפירושה בז.
צוות השחקנים

| שם השחקן/ית | שם הדמות | הערות |
| --- | --- | --- |
| המפרי בוגרט | סם ספייד | בלש פרטי |
| מרי אסטור | בריג'יד או'שונסי | לקוחה של ספייד, פאם פאטאל |
| גלדיס ג'ורג' | אווה ארצ'ר |  |
| פיטר לורה | ג'ואל קאירו | עבריין נשי |
| ברטון מקליין | דאנדי | קצין חקירות משטרתי |
| לי פאטריק | אפי פרין |  |
| סידני גרינסטריט | קספר גוטמן |  |
| וורד בונד | טום פולהאוס | בלש משטרתי |
| ג'רום כוון | מיילס ארצ'ר | שותפו של ספייד |
| אלייז'ה קוק ג'וניור | וילמר קוק |  |
| ג'יימס בורק | לוק |  |
| מורי אלפר | פרנק ריצ'מן |  |
| ג'ון המילטון | בריאן |  |
| וולטר יוסטון | קפטן ג'קובי | השחקן הוא אביו של ג'ון יוסטון |
בשנת 1942 חזרו המפרי בוגרט, פיטר לורה וסידני גרינסטריט להשתתף יחדיו בסרט נוסף - "קזבלנקה".
ביקורות ותגובות

הסרט זכה לביקורות חיוביות ולציון 100% באתר ריכוז הביקורות Rotten Tomatoes, מתוך 43 ביקורות.
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1942 | פרס אוסקר | סידני גרינסטריט - שחקן המשנה הטוב ביותר | מועמדות |
| 1942 | פרס אוסקר | האחים וורנר - הסרט הטוב ביותר | מועמדות |
| 1942 | פרס אוסקר | ג'ון יוסטון - התסריט הטוב ביותר | מועמדות |
| 1989 | המועצה הלאומית לשימור סרטים של ארצות הברית | שימור בארכיון הסרטים הלאומי | זכייה |
בתרבות

אחד הפרקים בסדרה "צבי הנינג'ה" נקרא "האוגר ממלטה". כשבו דונטלו מספר את עלילת הפרק בסגנון של סרט בלשים.
בסדרה "תעלומות סילבסטר וטוויטי" היה פרק שנקרא "הקנרית ממלטה".
באחד הפרקים של "ארתור" הייתה עלילה בלשית בנוגע לממתק ממכר בכיכובו של באסטר, כאשר בדמיונו הממתק מוצג כדמות נשית שאותה מסגיר בכל זאת, על אף התשוקה כלפי הממתק.
ראו גם

קזבלנקה (סרט)
הערות שוליים

↑  Variety film review; October 1, 1941, page 9.
↑  Harrison's Reports film review; October 4, 1941, page 159.
↑  "The Maltese Falcon‎", באתר ביקורות הסרטים Rotten Tomatoes (באנגלית)
| --- | --- |
בקרת זהויות :  NLI: 987008757049305171  GND: 4441151-0  LCCN: n83232269  VIAF: 178223036   WorldCat (עם VIAF): 178223036
תהילים קל"ו

תהילים קל"ו הוא המזמור ה-136 בספר תהילים, הנקרא בשם הלל הגדול. בפרק ישנם 26 פסוקים. הפרק פותח במילים: ”הוֹדוּ לַה' כִּי טוֹב כִּי לְעוֹלָם חַסְדּוֹ”, ומסיים כל פסוק במילים:”כִּי לְעוֹלָם חַסְדּוֹ”.
חשיבותו של הפרק נודעת בעיקר בתוכנו המיוחד המדבר על כלכלת כל העולם מידי ה'.
הלל הגדול

פרק קל"ו ידוע בשם הלל הגדול. אולם קיימת מחלוקת במקורות האם הלל הגדול כולל רק את תהלים קל"ו או גם פרקים אחרים. בתלמוד בבלי, מסכת פסחים, דף קי"ח, עמוד א', מובאות דעות שונות על נוסח הלל הגדול. הדעה המרכזית, היא דעת רבי יהודה האומר שהלל הגדול הוא פרק קל"ו בתהילים, דעה שנייה היא דעתו של רבי יוחנן הסובר שהלל הגדול מורכב מהפרקים: קל"ד, קל"ה וקל"ו ודעה שלישית היא דעתו של רב אחא בר יעקב, הסובר כי הלל הגדול מתחיל בפרק קל"ה פסוק ג' ומסתיים בתחילת פרק קל"ז.
בשולחן ערוך נפסק שהלל הגדול בליל הסדר כולל רק את פרק קל"ו, וככה נוהגות רוב הקהילות, אולם יהודי איטליה אומרים גם פרק קל"ה לפני קל"ו בליל הסדר. לגבי פסוקי דזמרא בשבת, פרק קל"ה מופיע לפני קל"ו, אבל לפני קל"ה מופיעים עוד כמה פרקי תהילים לא קשורים, ולכן אי אפשר לקבוע האם פרק קל"ה מופיע בתור חלק מהלל הגדול או ככל פרק אחר שנאמר.
הלל הגדול > גיזרון

המקור לשם "הלל הגדול" מופיע בתלמוד הירושלמי:
"אי זו היא הלל הגדולה, רב פרנך בשם רב חנינא, הודו לאלהי האלהים כי לעולם חסדו הודו לאדוני האדונים כי לעולם חסדו". בתלמוד הבבלי מובאת הסיבה לכך:"ולמה נקרא שמו הלל הגדול? אמר רבי יוחנן: מפני שהקב"ה יושב ברומו של עולם ומחלק מזונות לכל בריה" - דכתיב:”הוֹדוּ לְאֵל הַשָּׁמָיִם”... ”נֹתֵן לֶחֶם לְכָל בָּשָׂר”. הרשב"ם פירש: והיינו דבר גדול.
כלומר שנקרא שמו כך, משום שמהולל הקב"ה בפרק זה, על מעשה גדול שעושה עם כל בריה.
הזמנים שבהם נאמר

"הלל הגדול" - דהיינו פרק קל"ו כאמור, נהוג לאמרו בפסוקי דזמרא בתפילת שחרית של שבתות וחגים.
מועד נוסף בו הפרק נאמר קבוע, הוא ליל הסדר, שבו הפרק נאמר לאחר ההלל שבהגדה. ישנה מחלוקת אם הלל הגדול נאמר על כוס רביעית או חמישית מארבע כוסות.
נכתב במשנה, בפירוט התעניות בסדר מועד, ש"הלל הגדול" נאמר אף בשעת ירידת גשמים שלאחר תענית גשמים לפי ר' טרפון, במקרה שירד גשם קודם חצות.
לפי מנהג הגר"א המזמור משמש כשיר של יום לאחרון של פסח (למעט שנים בהם הוא חל בשבת או ביום ראשון).
בתרבות

אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11.
עידן רייכל ביצע אדפטציה למזמור זה באלבומו "Toure-Raichel collective".
לקריאה נוספת

אנציקלופדיה תלמודית ערך הלל הגדול.